Quan va néixer La Bicha?
Laura Guillen Romero «La Bicha» (Palafrugell, 7 d'abril de 1977) és una balladora de flamenc i percussionista de caixó. Va ser molt precoç amb la dansa perquè als tres anys va demostrar la seva destresa interpretant el flamenc i als nou inicià els seus primers passos artístics.
El mot de «La Bicha» el va rebre després de col·laborar amb una banda de música critica i d'humor que rebia el nom de Desmaskaradas, grup format majoritàriament per dones que van gravar també Palos flamencos pa los punks. Més endavant la Compañia Flamenco Joven en el seu programa d'actuació de l'espectacle fet a la sala Tarantos de Barcelona va anunciar entre els artistes que ballaria Laura «La Bicha».[cal citació]
Es va formar a les ciutats de Barcelona, Sevilla i Madrid junt amb alguns destacats mestres de la dansa flamenca, bailaores que consten al seu currículum. Ha participat amb Farruquito, Belén Maya, Juana Amaya, Yolanda Heredia, Rafaela Carrasco, Juan Carlos Lérida, Javier Latorre, Manuel Núñez, «Bartolo», Antonio «El Pipa», Manuela Ríos, Pilar Ortega, Alfonso Llosa, Isabel Bayón, Alicia Márquez, La Truco, Manuel Reyes, María Juncal, Marco Flores i David Romero. Va estudiar fins a segon curs de magisteri musical, també dansa contemporània i ballet a Àrea, Espiral, C. A. T., adquirint també coneixements de guitarra, però l'instrument que ella toca és el caixó.[cal citació]
Ha actuat en diverses sales i festivals d'Espanya com a: Womad de Càceres, Viña Rock, Entresures, Womad de Gran Canàries, Womex de Sevilla, Festival de Música Viva de Vic, Festival Jardins de Cap Roig, Europa (Roots Festival d'Amsterdam, Espantapitas de Berlin, Color Cafè Brussel·les, Festival de Jazz del Caire, Festival Flamenc Mont de Marsans -França). Ha ballat en tablaos com la Carbonería de Sevilla o els Tarantos de Barcelona i a companyies de dansa com: Somorrostro sota la direcció de Javier Latorre, Color Dansa, Artistes Teatre, Las Lagartas Teatre, Companyia de Diego Cortés, Las Migas, Flamenco Jove, Candelaria i al grup Calima. L'any 1999 va actuar a Palafrugell a l'espectacle musical Espai Zero.
Entre els anys 2007 al 2013 va gravar quatre discos titulats: Azul, Tierra, Solo volar i Lumbre. I des de l'any 2006 al 2012 va participar en la filmació dels videoclips: «Sueña», «Calima», «Maita terra», «Destino» i «Sabores» del grup Calima.[cal citació]
Ha donat classes de flamenc al Nou Estil de Palafrugell, la Fàbrica de Dansa de Palamós, i a Castell d'Aro, la Bisbal d'Empordà, Barcelona, Santa Coloma de Gramenet, Girona, Mont-ras, Begur, Peralada i Luxemburg.[cal citació]
L'any 2010 va crear l'espectacle que porta per nom Mi flamenco, amb el ballet Flamenkerias, que estava format per tres bailaoras i un bailaor i on creen fusions amb el tango argentí, la salsa i també amb la música tradicional àrab. Manté aquest espectacle paral·lelament amb Flamenqueando, on hi torna a introduir la musica en directe amb tres ballarins i cinc musics.[cal citació]
El 7 d'abril de 1977.